**Dotazník pre cestných dopravcov**

Dobrý deň,

*Ministerstvo dopravy a výstavby SR zisťuje potenciál Slovenskej republiky v oblasti rozvoja intermodálnej prepravy v EÚ s cieľom vytvoriť predpoklady pre posilnenie environmentálnych a nákladovo efektívnejších spôsobov prepravy. V tejto súvislosti si Vás dovoľujeme osloviť s žiadosťou o vyplnenie krátkeho dotazníku, ktoré Vám nezaberie viac ako 5 minút. Vyplnený dotazník prosím zašlite na e-mailovú adresu:* *sekretariat@cesmad.sk* *najneskôr do piatka 19. júla 2019.*

*Práve Váš názor je dôležitý pre identifikáciu možností rozvoja viacdruhovej prepravy tovarov v SR.*

*Ďakujeme za Váš čas.*

**Úvodné informácie**

Preprava cestných návesov po železnici zaznamenáva v Európe dynamický vývoj. Systém ucelených vlakov s prepravami sedlových návesov, výmenných nadstavieb a tankových kontajnerov ponúka alternatívu/doplnenie k tradičnej kamiónovej doprave. Kombinovaná doprava "cesta – železnica -cesta" je doprava, pri ktorej nákladné vozidlo, príves, náves s ťahačom alebo bez neho, výmenná nadstavba alebo prepravný kontajner použije v počiatočnom a/alebo konečnom úseku prepravy cestu a na zostávajúcom úseku železnicu.

Cestný dopravca/špeditér stále vykonáva dopravu "z domu do domu", časť trasy je však realizovaná operátorom po železnici, čo môže dopravcom priniesť podľa skúseností zo zahraničia viaceré výhody:

* úspora až tretiny nákladov, pričom dôležité je množstvo a pravidelnosť prepravovaných zásielok,
* zníženie nákladov na cestné mýto, oslobodenie od cestnej dane na základe počtu vykonaných jázd,
* legislatívne výhody – zvozy/rozvozy kombinovanej dopravu nespadajú do režimu zákazu jázd počas víkendov,
* spoľahlivosť doručenia, keďže priame vlaky odchádzajú v pevných časoch bez ohľadu na ich vyťaženie,
* konkurenčná výhoda počas recesie,
* šetrenie životného prostredia - jeden vlak môže prepraviť až 36 návesov, čím dochádza k úspore nafty a znižovaniu uhlíkovej stopy.

Úspešným príkladom podnikania v kombinovanej doprave je česká spoločnosť BOHEMIAKOMBI spol. s r.o., ktorá využíva v ČR 4 terminály a 40 ďalších v Európe (hlavne v Nemecku, Beneluxe, Škandinávii). Viac informácií o kombinovanej doprave v ČR je možné získať na webovej stránke [*https://www.bohemiakombi.cz*](https://www.bohemiakombi.cz/). Bližšie podrobnosti o kombinovanej doprave a výhodách z nej plynúce môžete zistiť aj na stránke <https://kd.cdvinfo.cz/> .

**Dotazník**

**Otázka č. 1:**

Za predpokladu, že by využitie kombinovanej dopravy znamenalo zníženie nákladov, porovnateľný alebo skrátený čas prepravy do miesta určenia, pričom by bola zabezpečená bezpečnosť a dodržanie technických noriem, **viete si predstaviť presunúť časť prepravných výkonov na kombinovanú dopravu (t.j. železnicu)**? Vyberte jednu z možností:

[ ]  Áno

[ ]  Nie

[ ]  Neviem, ešte som toto nezvažoval(a)

**Otázka č. 2:**

**Ak je odpoveď na otázku č. 1 áno, v akých objemoch by ste zvažoval(a) presunutie prepravných výkonov na kombinovanú dopravu?** Prosím doplňte minimálne jednu číselnú hodnotu:

|  |  |
| --- | --- |
| ..... | ton/rok |
| ..... | návesov/rok |
| ..... | prepravných kontajnerov/rok |
| ..... | výmenných nadstavieb /rok |

**Otázka č. 3:**

**Ak je odpoveď na otázku č. 1 áno, ktorý terminál má pre Vás najlepšie umiestnenie pre nakládku návesu/kontajnera/výmennej nadstavby?** Prosím vyberte jednu alebo viac možností:

[ ]  Terminál Bratislava

[ ]  Terminál Leopoldov

[ ]  Terminál Žilina

[ ]  Terminál Košice

[ ]  Žiadny z uvedených nemá výhodnú polohu

**Otázka č. 4:**

**Aký máte rámcovo pomer objednávok, ktoré registrujete priamo od zákazníkov a ktoré prostredníctvom špedície/zasielateľstva a ktoré by ste zvažovali presunúť na kombinovanú dopravu?** Prosím doplňte percentuálnu hodnotu:

|  |  |
| --- | --- |
|  ..... %  | priamo od zákazníkov |
|  ..... %  | prostredníctvom špedície/zasielateľstva |

**Otázka č. 5:**

**Čo by bolo pre Vás rozhodujúce pre potenciálny presun časti prepravných výkonov na kombinovanú dopravu (t.j. železnicu)?** Prosím vyberte 3 najdôležitejšie možnosti:

[ ]  Blízkosť terminálu

[ ]  Cena/zníženie nákladov

[ ]  Čas prepravy

[ ]  Dotácie na investície spojené so zavedením kombinovanej dopravy (kontajnery...)

[ ]  Bezpečnosť a spoľahlivosť

[ ]  Legislatívne výhody (možnosť jázd počas víkendov...)

[ ]  Ochrana životného prostredia

[ ]  Iné, prosím uveďte: .............................................

Ďakujeme za vyplnenie dotazníka.